02/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa Ángel López Soto, S. L.

Visto o expediente do convenio colectivo da empresa MICHAEL BERNARD GLADYS ESPERANZA CABODEVILLA MENTA, S. L. (código de convenio 15003402011998), que foi suscrito pola comisión negociadora na xuntaza do 30.06.2015, de conformidade co disposto no artigo 90 do Real decreto lexislativo 2/2015, de 23 de octubre, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 12 de febreiro de 2016. O xefe territorial Isidoro Martínez Arca CONVENIO COLECTIVO DA EMPRESA “MICHAEL BERNARD GLADYS ESPERANZA CABODEVILLA MENTA, S. L.” Artigo 1.º.–ÁMBITO DE APLICACIÓN. O convenio colectivo será de aplicación a todo los traballadores e traballadoras que presten servicios no centro de traballo, sito en Couso-Aguiño, da empresa ÁNGEL LÓPEZ SOTO, S. L. Artigo 2.º.–VIXENCIA E DURACIÓN. O presente convenio entrará en vigor o día 1 de Xaneiro de 2015, con independencia da data de publicación no Boletín Oficial da Provincia. A súa duración será de dous anos, rematando a súa vixencia o 31 de Decembro de 2016. Artigo 3.º.–PRÓRROGA Y DENUNCIA. De conformidade coa lexislación vixente, este convenio darase por denunciado tres meses antes da data de finalización, comprometéndose ámbalas dúas partes a comezar os trámites de negociación dun novo convenio a partir de dita data, prorrogándose o actual convenio ata a entrada en vigor do seguinte. O prazo máximo para o inicio da negociación dun novo convenio será dun mes, constituíndose a comisión negociadora en dito prazo. Pola súa parte, a receptora da comunicación, responderá á proposta de negociación estabrecéndose por ambas partes un calendario para elo, iniciándose dita negociación nun prazo máximo de 15 días dende a constitución da citada comisión negociadora. Denunciado o presente convenio colectivo e mentres non sexa sustituido por outro novo convenio, mantendrán a súa ultractividade prorrogándose tácitamente de ano en ano mentres no se achegue a un acordo entre as partes. Artigo 4.º.–CONDICIÓNS MÁIS BENEFICIOSAS. Respetaranse as condicións personais que sexan máis beneficiosas cas establecidas neste convenio colectivo e que de forma individual poideran gozar os traballadores e traballadoras desta empresa. Artigo 5.º.–RETRIBUCIÓNS SALARIAIS. O incremento salarial será dun 1,5% para o ano 2015 e un 1,5% para o ano 2016. En caso de que o IPC dos anos 2015 e 2016 sexa superior o 1,5%, se aplicara dicho incremento salarial. Artigo 6.º.–ANTIGÜIDADE. Os/as traballadores/as percibirán polo concepto de antigüedade un 5% sobre o salario base que corresponda a cada categoría profesional por cada trienio de permanencia ó servicio da empresa. Estabrécese como límite de antigüedade o importe do 15%, pasando dito importe ó concepto de Complemento de Antigüedade Consolidada. Artigo 7.º.–PAGAS EXTRAORDINARIAS. Os/as traballadores/as teñen dereito a percibir dúas gratificacións extraordinarias ó ano, chamadas “extra de verán” e “extra do Nadal”. O importe de cada unha delas será igual a 30 días de salario base, complemento persoal, máis antigüedade que corresponda. As pagas extraordinarias serán abonadas dentro da primeira quincena de xullo e decembro, respectivamente. Artigo 8.º.-VACACIÓNS ANUAIS. As vacacións anuais para tódolos empregados e empregadas da empresa ÁNGEL LÓPEZ SOTO, S. L., será igual a 30 días naturais, e aplicarase o seguinte réxime para o seu gozo: a) Establecerase un calendario anual dentro do primeiro trimestre do ano entre a dirección da empresa e o comité de empresa. b) Gozaranse 15 días nos meses de xullo, agosto e setembro e outros 15 días en decembro. c) Os 15 días que se gocen nos meses de xullo a setembro serán por quendas a pedimento dos traballadores/as, e, como límite, non poderán coincidir por quincenas máis dunha sexta parte da plantilla. d) Os 15 días no mes de decembro, e posiblemente os primeiros de xaneiro do ano seguinte, gozaraos conxuntamente todo o persoal. Exceptúase desta norma o persoal de mantemento que gozarán das vacacións por acordo ca empresa. e) De coincidiren máis solicitantes, en algunha quincena, das que poden realiza-las vacacións conxuntamente, nos meses de xullo a setembro, concederanse en primeiro lugar por orden de antigüedade, despois, por orde alfabética e rotando en anos sucesivos. f) Calquera excepción ós criterios establecidos anteriormente será atendida na medida das posibilidades pola dirección da empresa, coa comunicación preceptiva ó comité de empresa. g) As vacacións serán retribuidas a razón de 30 días de salario base que correspondan pola categoría profesional e maila antigüedade e o complemento persoal correspondente. Artigo 9.º.–XORNADA LABORAL. A xornada laboral será de 8,00 horas diarias para os/as traballadoras/es en xornada intensiva, a realizar de luns a venres; dentro da devandita xornada terase dereito a 30 minutos de descanso para o bocadillo. a) Turno de mañán: de 07 a 15 horas. b) Turno de tarde: de 15 a 23 horas. c) Turno de noite: de 19 a 03 horas. Artigo 10.º.–HORAS EXTRAORDINARIAS. As que sexan imprescindibles abonaránse a razón de 10,31 euros/hora, para tódalas categorías. As efectuadas en turno de noite e festivos, abonaranse a razón de 12,90 euros/hora. Artigo 11.º.–LICENCIAS. As traballadoras/res terán dereito ó uso de licencias retribuídas, tralo aviso previo e a posterior xustificación, nas seguintes situacións: a) Matrimonio de traballador/ra: 18 días. b) Tres días polo nacemento de fillo e polo falecemento, accidente ou enfermidade graves, hospitalización ou intervención quirúrxica sen hospitalización que precise reposo domiciliario de parientes ata o segundo grado de consanguinidad ou afinidade. Cando con tal motivo o traballador precise facer un desprazamento ao efecto, o prazo será de catro días. c) Cinco días naturais por falecemento do cónxuxe ou fillos/as. d) Un día no caso de falecemento de tíos, primos e sobriños, si existe convivencia no mesmo domicilio. e) Cumprimento dun deber público inexcusable establecido polas leis e disposicións en vigor: polo tempo indispensable. Cando conste en norma legal ou convencional un periodo determinado, estarase ó que esta dispoña en canto á duración da ausencia e a compensación económica. f) Un día por traslado de domicilio habitual. g) Matrimonio dun fillo ou filla: un día. h) Nos supostos de nacemento de fillo, adopción ou acollemento dacordo co Artigo 45.1d) do Estatuto dos Traballadores, para a lactancia do menor ata que este cumpra nove meses, os traballadores tendrán dereito a unha hora de ausencia do traballo, que podrá dividirse en dúas fraccións. A duración do permiso incrementarase proporcionalmente en casos de parto, adopción ou acollemento múltiples. Quen exerza este dereito, pola súa voluntade, podrá sustituílo por una reducción da súa xornada en medio hora coa mesma finalidade ou acumularlo en xornadas completas nos términos previstos na negociación colectiva ou no acordo que chegue co empresario respetando, en todo caso, o estabrecido en aquela. Este permiso constitúe un dereito individual dos traballadores, homes ou mulleres, pero solo podrá ser exercido por un dos proxenitores en caso de que ambos traballen. i) Para acudir á consulta médica, 36 horas anuais. Artigo 12.º.–EXCEDENCIAS.1. A excedencia podrá ser voluntaria ou forzosa. A forzosa que dará dereito á conservación do posto de traballo e ó cómputo da antigüedade durante a súa vixencia, considerarase pola designación para un cargo público que imposibilite a asistencia ó traballo. O reintegro á empresa deberá ser solicitado dentro do mes seguinte ó cesamento no cargo público.2. A traballadora ou traballador con alomenos unha antigüedade dun ano ten dereito a que se lle recoñeza a posibilidade de situarse en excedencia voluntaria polo periodo non inferior a catro meses e non superior a cinco anos. Este dereito solo podrá ser exercitado outra vez polo mesmo traballador se transcuren catro anos dende o final da anterior excedencia.3. Asimesmo podrán solicitar su paso a situación de excedencia na empresa as/os traballadoras/es que exerzan funcións sindicais de ámbito provincial ou superior mentres dure o exercicio do seu cargo representantivo.4. A traballadora ou traballador excedente voluntario, conserva só un dereito preferente para o seu reingreso ó seu posto de traballo, quedando ás expensas de que se produza unha vacante na súa categoría ou similar.5. As solicitudes deberán ser contestadas nun plazo improrrogable de 15 días, entendéndose que son aceptadas de non recibir contestación.6. De non se solicita-lo reingreso no prazo establecido, o traballador ou traballadora perderá tódolos dereitos. Artigo 13.º.–DEREITOS SINDICAIS. Do comité de empresa A empresa e a comisión negociadora valoran como necesario reforza-la comunicación entre a dirección da empresa e o comité de empresa. Para tal fín, e ademais dos dereitos recoñecidos na lexislación laboral vixente, articulanse mecanismos de comunicación e relación en tódolos asuntos de interese para as traballadoras e traballadores, tales como: a) As previsións do empresario de celebración de novos contratos, con indicación do número de estos e das modalidades e tipos que serán utilizados, incluidos os contratos a tempo parcial, a realización de horas complementarias polas traballadoras/es contratadas a tempo parcial e dos supostos de subcontratación. b) Ser informados e consultados sobre tódalas decisións da empresa que puideran provocar cambio releventes en canto á organización do traballo e aos contratos de traballo na empresa. Igualmente tendrá dereito a ser informado e consultado sobre a adopción de eventuales medidas preventivas, especialmente no caso de riesgo para o emprego. c) Valoración mensual das propostas ou opinións que puideran te-las traballadoras e traballadores sobre calquer procedemento productivo ou doutro tipo. d) Condicionado da póliza de accidentes de traballo e enfermedades profesionais e a Mutua con a que ten cocertada dita cobertura. e) Compromiso de solicitar o informe preceptivo do comité de empresa en relación co cambio de Mutua de Accidentes laborais e enfermedades profesionais previo a concertar con esta a cobertura por Incapacidade temporal derivada de enfermidade común. Dos dereitos á afiliación sindical A empresa recoñece o dereito de tódalas e todolos traballadores a afiliarse o sindicato da súa preferencia, e non se exercerá acción algunha que directa ou indirectamente puideran menoscabar a súa afiliación sindical. A empresa recoñece o dereito de tódalas traballadoras e traballadores a que lles sexa descontada da nómina mensual de salarios o importe da súa afilcación sindical, trala orde previa comunicada por escrito por parte da traballadora ou traballador. Artigo 14.º.–INCAPACIDADE TEMPORAL. As prestacións por Incapacidade Temporal derivada de accidente laboral, ocorrido no centro de traballo ou en desprazamentos a outros centros ou lugares de traballo ou deses centros alleos ós respectivos domicilios, será igual ó cen por cento do salario que lle corresponda traballando normalmente. Estas retribucións percibiranse desde o primeiro día da baixa. As prestacións por Incapacidade Temporal derivada de enfermidade común, serán igual ó cen por cento do salario que lle corresponda traballando normalmente, sempre e cando o absentismo do trimestre anterior natural non supere o 7% do centro de traballo. Estas retribucións percibiranse a partir DO DÍA VINTE da baixa, e afectará solamente ás baixas producidas a partir do 1 de xaneiro do ano 2015. Coa finalidade do de mellorar as condicións do traballo das/os nosas/os traballadoras/es o dirección da empresa porá en funcionamento un Programa de fisioterapia preventiva orientado á disminución do absentismo laboral mediante o análise e valoración dos postos de traballo. Dito programa comezará mediante valoración inicial por líneas de traballo e unha sesión mensual por traballador. A evaluación deste programa será trimestral por parte do comité de riscos laborais. Artigo 15.º.–PLUS DE NOCTURNIDADE. As traballadoras e traballadores que realicen a súa xornada laboral das 10 da noite ás 6 da mañá percibirán, en concepto de Plus de Nocturnidade, o 25% sobre o salario base que corresponda á súa categoría profesional. Dito plus percibirase en proporcion ás horas ou días traballados. Artigo 16.º.–PLUS DE PENOSIDADE. As traballadoras e traballadores que desempeñen o seu traballo en cámaras frigoríficas ou de conxelación de forma habitual, continua ou discontinua, soportando temperaturas de -18º C ou inferiores, percibirán un complemento igual o 25% sobre o seu salario base e categoría, polo tempo traballado nesas condicións. Artigo 17.º.–PLUS DISTANCIA. As traballadoras e traballadores manterán e consolidarán os importes a que tiveran dereito o 30 de setembro de 1998. Os importes manteranse invariables por tempo indefinido coma complemento “ad personam” e non sufrirán modificacións en ningún sentido, extinguíndose xuntamente coa finalización do contrato do traballador ou traballadora, afectado coa empresa. Artigo 18.º.–PLUS DE PERIGOSIDADE. Todo o persoal que faga tareas de pelado en máquinas manuais ou serras de corte, percibirá un plus por día efectivamente traballado, que se denominará Plus de Perigosidade, con un importe de 4,18 euros. Se o tempo de permanencia fose inferior a 4 horas, percibirase o 50% de dito plus. No caso de ser superior a 4 horas, percibirase o 100%. Artigo 19.º.–COMPLEMENTO ESPECÍFICO DE POSTO. Todo o persoal que ocupe posto específico de traballo nas líneas, percibirá un Plus por día efectivamente traballado, que se denominará COMPLEMENTO ESPECÍFICO DE POSTO, con un importe de 4,18 euros. Se o tempo de permanencia fose inferior a 4 horas, percibirase o 50 % de dito Plus. No caso de ser superior a 4 horas, percibirase o 100%. Os postos beneficiarios deste complemento son os establecidos o día de hoxe. Artigo 20.º.–SEGURIDAD E HIXIENE NO TRABALLO. Dentro da vontade manifestada por ambalas partes de mellorar as condicións de traballo, para evitar enfermedades ou accidentes evitables, así como de aumenta-la eficiencia productiva e reduci-lo absentismo laboral, acórdase: a) Aplica-la Lei de Prevención de Riscos Laborais e en particular, a elaboración dun mapa de riscos laborais da empresa. b) Fomenta-la formación neste campo para que as accións de risco se reduzan o máximo. c) Realiza-los cambios precisos nas instalacións, nas que se constaten elementos de risco. d) Activar o comité de riscos laborais. e) Realizar xuntanzas mensuais de forma ordinaria e de forma extraordinaria a requerimento de calquera das suas partes. f) A empresa entregará un informe anual sobre siniestrabilidade así como da casuística da mesma. Artigo 21.º.–RÉXIME CONTRACTUAL DE APLICACIÓN. As partes asinantes deste convenio colectivo, manifestan a vontade de establece-la maior estabilidade no emprego en beneficio de maior eficacia productiva e seguridade do persoal traballador e con este fin acordan: 1.º) A empresa asume que a composición do cadro de persoal traballador, quede establecida nunha relación como mínimo dun 88% de traballadores fixos e un máximo dun 12% de persoas sometidas a contratación temporal.2.º) Os contratos temporais motivados pola fluctución da carteira de pedidos, e tamén para cubrir ausencias por vacacións, así como para as Lineas de producción estacionais, terán unha duración máxima de 6 meses, dentro de un periodo de 12 meses, de acordo co establecido no artigo 15.1. b) do texto refundido da Lei do Estatuto dos Traballadores e maila disposicións de desenvolvemento. No caso de se concertar por período inferior a 6 meses, poderá ser prorrogado por acordo entre as partes, sen que a duración total do contrato poida ser superior o máximo estabrecido.3.º) Contrato fixo de carácter discontinuo (artigo 15.8 da Lei do Estatuto dos Traballadores) a) O contrato fixo discontinuo se concertará para realizar traballos que teñan o carácter de fixos-discontinuos e non se repitan en datas certas, dentro do volumen normal da actividad da empresa. Aos supostos de traballos discontinuos que se repitan en datas les será de aplicación a regulación do contrato a tempo parcial celectrado por tempo indefinido. b) O contrato de traballo fixo discontinuo conterá: A natureza do contrato A duración estimada da actividade, a actividade ou actividades empresariais cíclicas ou intermitentes nas que van a prestar servicios obxeto do contrato. A forma e orden de chamamento establecida no convenio da empresa. A xornada laboral estimada e a súa distribución horaria. c) O traballador fixo discontinuo será chamado cada vez que vaia a levarse a cabo a actividade para a que foi contratado, efectuándose o chamamento de modo gradual en función das necesidades que exixa en cada momento o volumen do traballo a desenvolver e deberá efectuarse dentro de cada especialidade por orden relativo e sucesivo de antigüedade e categoría O chamamento ó persoal efectuarase mediante a oportuna comunicación que practicarase de forma comprobable e cun preaviso mínimo de 72 horas (tres días). d) Os traballadores fixos discontinuos terán dereito preferente por orden de antigüedade a ocupar as vacantes do persoal fixo de carácter continuo que se produzan no respectivo grupo ou especialidade. e) Non poderá suspenderse a actividade de traballadores fixos discontinuos mentres permanezan en alta na empresa productores contratados con carácter temporal para a actividades para a que foi contratado. Artigo 22.º.–RÉXIME DISCIPLINARIO.1. Concepto de infracción e facultade disciplinaria. –Son infraccións, as accións ou omisións do persoal que supoñan un incumprimento dos deberes laborais nos termos establecidos neste artigo. A empresa poderá sanciona-las accións ou omisións das traballaodras ou traballadores que supoñan incumprimentos laborais, dacordo coa gradación das faltas e sancións establecidas nos apartados seguintes: 2. Gradación das faltas. –Toda falta cometida pola traballadora ou traballador clasificarase segundo a súa importancia, trascendencia e intención en leve, grave e moi grave.3. Faltas leves. –Consideranse faltas leves as seguintes: a) Dunha a tres faltas de puntualidade na asistencia ó traballo sen a debida xustificación, no periodo dun mes. b) O non comunicar previamente ou, de se-lo caso, dentro das 24 horas seguintes á falta, agás no caso de forza maior, a razón da non asistencia ó traballo, non sendo que se probe a imposibilidade de facelo. c) O abandono do servicio ou posto de traballo sen causa xustificada, mesmo por un tempo breve, se como consecuencia desta ausencia se producira un prexuizo de certa consideración para empresa ou para os compañeiros ou compañeiras de traballo. d) Os pequenos descoidos na conservación ou mantemento dos equipos e do material de traballo. e) A non atención ós clientes e proveedores coa corrección e a dilixencia debidas. f) O non lle comunicar á empresa os cambios de residencia ou domicilio, sempre que se ocasione algún tipo de conflicto ou prexuizo a terceiros ou á propia empresa. g) O faltar ó traballo un día ó mes sen causa xustificada. h) A non comunicación coa puntualidade debida dos datos experimentados na familia que poidan afectar a Seguridade Social e que teñan efectos tributarios. i) As que supoñan incumprimentos de mandatos e ordes dun superior no exercicio regulamentario das súas funcións. j) A falta de asistencia non xustificada a cursos de formación teórica ou práctica, dentro da xornada ordinaria de traballo. k) O discutir coas compañeiras ou compañeiros, cos clientes ou proveedores dentro da xornada de traballo.4. Faltas graves. –Considéranse faltas graves as seguintes: a) Máis de tres faltas non xustificadas de puntualidade na asistencia ó traballo cometidas no periodo dun mes. b) A falta de dous ou tres días ó traballo durante un periodo de 30 días sen causa xustificada. Abondará unha sola falta se for para relevar un compañeiro ou compañeira, ou cando como consecuencia se causa un dano de consideración á empresa. c) A falsedade na comunicación de datos familiares que puideren afecta-la Seguridade Social ou a Administración Tributaria. d) O entregarse a xogos durante a xornada de traballo de forma reiterada e causando, con isto un prexuizo no desenvolvemento laboral. e) A desobediencia ás ordes ou mandatos dos superiores no exercicio regular das súas funcións, sempre que teñan trascendencia grave para a empresa. f) A continuada e habitual falta de aseo e limpeza, se for de tal xeito que provoque queixas xustificadas de compañeiras ou compañeiros de traballo. g) O simular ou suplanta-la presencia doutra persoa no traballo, asinando ou fichando por ela. h) A neglixencia ou desidia no traballo que afecte á boa marcha deste, tamén terá tal consideración se, froito desta neglixencia, se causa un accidente grave. i) O realizar, sen o oportuno permiso, traballos particulares dentro da xornada, así como o emprego para usos propios de ferramentas, maquinaria, aparellos ou vehículos da empresa. j) A reincidencia en falta leve (excluida a puntualidade) aínda que sexa de distinta natureza, dentro do trimestre no que mediou unha sanción escrita. k) Calquer atentado contra a liberdade sexual das traballadoras ou traballadores por medio de manifestacións de tipo verbal ou física, falta de respeto contra a intimidade ou dignidade da persoa.5. Faltas moi graves. –Considéranse faltas moi graves as seguintes: a) Máis de dez faltas non xustificadas de puntualidade na asistencia ó traballo, cometidas no período de seis meses, ou 20 nun ano. b) As faltas inxustificadas ó traballo durante tres días consecutivos ou cinco alternos no periodo dun mes. c) A fraude, a deslealdade ou abuso de confianza nas xestións encomendadas e o roubo, tanto a calquera compañeira ou compañeiro de traballo como a calquera persoa dentro das depencias da empresa ou fora dela dentro da xornada laboral. d) A simulación de enfermidade ou accidente. Considerarase que existe falta cando un traballador ou traballadora de baixa realice calquera traballo por conta allea. Tamén será falta calquera traballo por conta propia que se manifesten incompatibles a criterio médico. Terá igualmente tal consideración, toda manipulación tendente a prolonga-la baixa por enfermidade. e) O abandono do servicio ou do posto de traballo sen causa xustificada, mesmo que sexa por un tempo breve, se como consecuencia desta ausencia se ocasiona un prexuizo a empresa ou as compañeiras e compañeiros de traballo, se poña en perigo a seguridade ou fora causa de accidente. f) A embriaguez ou estado derivado do consumo de drogas, sempre que supoña algunha alteración nas facultades físicas ou psicológicas no desempeño das súas funcións. g) A violación da correspondencia e a difusión de datos confidenciais da empresa. h) A realización de actividades que impliquen competencia desleal coa empresa. i) Os malos tratos de palabra ou de obra, o abuso de autoridade ou a falta grave de respeto e consideración ós xefes e as súas familias, así como a compañeiros e compañeiras subordinados, ós proveedores e ós clientes da empresa. j) A disminución voluntaria non xustificada e avaliable no rendemento do traballo. k) A reincidencia en falta grave, aínda que sexa de distinta natureza, sempre que se cometa nun periodo de dous meses e xa fora obxeto de sanción. l) A desobediecia ás ordes e mandatos dos superiores en calquera materia de traballo, relacionadas co seu posto, se implicara quebrantamento manifesto da disciplina e disto derivara prexuizo evidente para a empresa ou para os compañeiros e compañeiras de traballo. m) A inobservacia das ordes e das especificacións de traballo, realizadas de forma intencionada, que impliquen unha merma notable no rendimento da mercancía o a sua destrucción con prexuizo grave para a empresa. n) Terán a consideración de abuso de autoridade, os actos arbitrarios realizados con infracción manifesta e deliberada dos preceptos legais, e con prexuizo para as traballadoras e traballadores realizados por directivos, xefes e mandos intermedios. o) Os atentados contra a liberdade sexual das traballadoras e traballadores que se produzan valéndose da superioridade laboral ou se exerzan sobre persoas especialmente vulnerables pola súa situción persoal ou laboral.6. Réxime de sancións. –Correspóndelle á empresa e máis ós seus representantes, no exercicio das facultades de dirección, a imposición de sancións nos termos recollidos no presente artigo. As sancións das faltas requerirán a comunicación escrita ó traballador ou traballadora onde constarán a data e mailos feitos que a motivan. A empresa informará a representación legal dos traballadores e traballadoras de toda sanción por falta grave ou moi grave que se impoña. Unha vez imposta a sanción, o cumplimento desta poderase dilatar ata un máximo de 60 días despois da data da súa imposición ou firmeza.7. Sancións. –As sancións máximas que se poderán imponer a quen incorra en faltas leves, graves ou moi graves serán as seguintes: a) Por faltas leves: – Amoestación verbal. – Amoestación por escrito. b) Por faltas graves: – Amoestación por escrito. – Suspensión de emprego e soldo de dous a vinte días. c) Por faltas moi graves: – Amoestación por escrito. – Suspensión de emprego e soldo de vinte a sesenta días. – Despedimento.8. Prescrición. –Dependendo da súa gradación, as faltas prescriben ós seguintes días: a) Faltas leves: 10 días. b) Faltas graves: 20 días. c) Faltas moi graves: 60 días. A prescripción das faltas sinaladas comenzará a contar a partir da data en que a empresa tivo coñecemento da súa comisión e, en todo o caso, ós seis meses de se ter cometido. As traballadoras e traballadores onsiderados inxustamente sancionados, podrán interpoñe-las reclamacións legais ante o Servicio de Mediación, Conciliación e Arbitraxe así como ante o Xuzgado do Social. Previamente á interposición de reclamacións legais tentarase un acordo. Artigo 23.º.–COMISIÓN PARITARIA. Crease unha Comisión Paritaria, composta por dous representantes da empresa e dos membros do comité de empresa para dirimir calquer cuestión derivada da aplicación e interpretación deste convenio e, en especial, para levar a cabo as modificacións do seu contenido que veñan impostas por reformas legais durante a súa vixencia, así como para resolver as cuestións planteadas previstas no artigo 82.3 do E. T. que nel se citan. Dita comisión paritaria contará cun prazo de dez días hábiles para responder as cuestións presentadas, salvo no caso do artigo 82.3 do E. T., neste suposto o prazo parar pronunciarse será de sete días. Cada unha das partes podrá acudir a esta comisión co asesoramento que estime oportuno. Obrigatoriamente acudirase á Comisión Paritaria previamente a someterse a calqueira outra instancia xudicial ou extraxudicial, en caso de conflicto realtivo á interpretación deste convenio. No caso de descrepancias entre ambas partes, estabrécese a obrigatoriedade de acudir ao sistema de medicación do AGA (Acordo Interprofesional Galego Sobre procedementos extraxudiciais de solución de conflictos colectivos de traballo). Asimesmo, podrá ser acordado polas partes en conflicto o somento á arbitraxe do AGA. En especial, corresponde á Comisión Paritaria a adaptación das modificacións legais en aquelos aspectos que poidan xurdir na negociación para a modificación sustancial de condicións de traballo estabrecidas no presente convenio e ao amparo do previsto no artigo 41.6 do Estatuto dos Traballadores. A súa vez, as partes sométense aos procedementos que estabrezca no futuro os acordos interprofesionais de ámbito estatal ou autonómico para solucionar as discrepancias existentes tralo transcurso do prazo máximo de negociación sen alcanzarse un acordo en materia de negociación colectiva. En todo caso, a Comisión Paritaria quedará facultada para a interpretación deste convenio colectivo con relación ao contido mínimo dos convenios a que se refire o artigo 85.3 do E. T. Artigo 24.º.–FORMACION. A empresa considera a Formación como un dos elementos claves na súa estratexia de desenrolo e consolidación dos próximos anos, xa que ten como obxetivo o perfecciomento profesional do conxunto do persoal e a súa adaptación ós continuos cambios tecnolóxicos e organizativos. A asistencia a estos cursos é voluntaria, si se realizan fora da xornada laboral, terán un complemento en concepto de dieta do 50% do salario base/hora da súa categoría profesional máis a antigüedade que lle corresponda, por cada hora de formación, para elo será necesario a confirmación da asistencia. Os cursos de formación establecidos pola empresa serán tidos en conta a efectos das promocións profesionais internas. Artigo 25.º.–CATEGORÍA PROFESIONAL DE OFICIAL 2.ª. A empresa comprométese a ascender a aquelos operarios que reúnan as características do posto e teñan unha antigüedade mínima de 2 anos en dito posto. Os carretilleiros asimilaranse a oficial 2.ª. Artigo 26.º.–COMPLEMENTO PERSOAL. Os traballadores que perciban este complemento o seguirán conservando nos mesmos términos. Artigo 27.º.–PRODUCTIVIDADE.27.1.–A necesidade de que JIANFENG RECREO LOPEZ DE HEREDIA, S. L. sexa competitiva nun mercado mundial cada vez máis esixente, oblíganos a continuar os esforzos de mellora continua de todo-los parámetros que afectan á productividade, a execución exacta dos procesos de traballo que permita un aumento do rendemento das Materias Primas dentro dos parámetros fixados por cada cliente, a consecución dunha uniformidade dos productos fabricados o longo do ano a pesar das diferencias naturais que ten sempre a materia prima e a reducción dos coste finais dos nosos productos, para responder a esa necesidade e a demanda dos nosos clientes. A representación das traballadoras e traballadores, tendo en consideración o esforzo que para a empresa supón o incremento salarial pactado no presente convenio e resto de condicións económicas e sociais establecidas, comprométese xunto coa dirección da empresa a impulsar plans de mellora continuada da productividade, economía dos procesos de producción, calidade, seguridade e reducción do absentismo, así como ó seguimento dos obxetivos no seno dos grupos de traballo existentes o unas comisións que puideran ser creadas ó efecto. Artigo 28.º.–PLUS DE ASISTENCIA. O importe do plus de asistencia será de 7,22 euros ao mes para tódolas categorías e que cobrará tódolo personal que non teña faltas de traballo. Este plus no descontarase nos seguintes supostos: horas sindicais, accidente de traballo, internamento e hospitalización ou falecemento de familiares de primer grado (padres, fillos e cónyuge) e días de vacacións. Artigo 29.º.–XUBILACIÓN PARCIAL. Ó amparo do artigo 166 puntos 1 e 2 da Lei da Seguridade Social e do artigo 12.6 do ET., recoñéceselle ós traballadores/as o dereito de acollerse a xubilación parcial e as reduccións de xornada nos límites máximos legalmente previstos cando reunan os requisitos legalmente estabrecidos e, en especial, o da idade; ata que o traballador ou traballadora xubilados parcialmente cheguen á idade ordinaria de xubilación. A empresa deberá manter un contrato de relevo nos termos previstos no artigo 12 puntos 6 e 7 do ET. A solicitude deberase remitir á empresa cunha antelación mínima de tres meses á data prevista de xubilación parcial. Artigo 30.º.–MOVILIDADE FUNCIONAL. Considérase movilidade funcional calquer cambio de funcións e tarefas previamente encomendadas e realizadas polos traballadores/as dentro do centro de traballo ó que esté adscrito. Un límite específico á aplicación da movilidade funcional o constitue a necesidade de titulación académica ou profesional, así como calquer outro permiso, licencia ou habilitación esixido pola lexislación para o exercicio dunha determinada profesión ou función. Así tamén, en calquer suposto de movilidade funcional que afectara a cambios de profesión, oficio ou especialidade e aínda cando para o seu desempeño non fora preceptiva a habilitación mediante permiso, licencia ou título, senón que esta adquiriuse mediante a experiencia, farase preceptivo o acordo entre as partes. En calquera dos supostos de movilidade funcional a dirección da empresa deberá garantir con carácter previo ó cambio, os coñecementos, habilidades ou reciclaxe necesarios que faciliten ou habiliten ós traballadore/as afectados a suficiente adecuación e aptitude para o desempeño das novas tarefas e funcións asignadas. Sempre que sexa posible, a aplicación da movilidade funcional farase respetando a voluntariedade dos traballarores/as. Sendo a movilidade funcional materia esencial das condicións de prestación do traballo, para a súa correcta aplicación faise necesaria en todo momento a participación dos representantes legais dos traballadores/as, nos términos que se indican neste convenio. Artigo 31.º.–CLASES DE MOVILIDADE FUNCIONAL. A movilidade funcional pode ser de tres clases: 1. Movilidade funcional vertical. –É aquela que ten lugar cando os cambios de funcións e tarefas traspasan os límites do grupo profesional de pertenencia da traballadora-o, pero non así a división funcional á que está adscrito.2. Movilidade funcional horizontal. –É aquela que implica o cambio de división funcional de adscripción previa do traballador/a.3. Movilidade funcional ordinaria. É aquela que ten lugar cando os cambios de funcións e tarefas producense dentro dos límites do encuadramento profesional do traballador/a; isto é, a sua pertenenza a un grupo profesional e unha división funcional determinada. Artigo 32.º.–MOVILIDADE FUNCIONAL ORDINARIA. Aínda cando, dun modo xeral, os casos de movilidade funcional ordinaria non son necesarios e preceptivamente acordados co comité de empresa -salvo no caso que conleven algunha modificación sustancial das condicións de traballo- sí faise necesario co comité da empresa esté sempre puntualmente informado dos cambios, podendo intervir en aqueles supostos que considere necesarios. Unha excepción constitúe a posibilidade de aplica-la movilidade funcional ordinaria en aqueles casos nos que os cambios propostos superen o precepto ó que indirectamente se refire o artigo 22.1.º ET. en canto a definición de categoría profesional equivalente. Isto é, cando os cambios de funcións e tarefas conllevan a aplicación da movilidade funcional ordinaria que exceda do concepto de equivalencia (cando a aptitude profesional necesaria para o desempeño das funcións propias dun posto permita desenrolar as funcións básicas do segundo, previa realización se é necesario de procesos simples de formación ou adaptación). En tal suposto, a aplicación da movilidade funcional ordinaria estará suxeita á comunicación coa representación legal de traballadores/as. Artigo 33.º.–AXUDAS. As/os traballadores/as que lles sexa de aplicación este convenio percibirán unha axuda mensual de 60 euros por cada filla/o minusválido físico ou psíquico se esta condición está recoñecida pola Seg. Social. Artigo 34.º.–RISCO DURANTE A PREÑEZ E A LACTANCIA. Se existe un posible risco para a seguridade e a saúde ou unha posible repercusión sobre o embarazo das traballadoras ou para o seu fillo/a, o/a empresario/a adoptará as medidas precisas para evitar a exposición ao devandito risco, adaptando as condicións ou o tempo de traballo da traballadora afectada. Estas medidas incluirán a non realización de traballo nocturno ou quendas, cambio de quendas, a producción de traballo penoso ou perigoso e o cambio a un posto de traballo exento de risco. Se o cambio de posto de traballo non resulta técnicamente ou obxetivamente posible, declárase o paso da traballadora afectada a situación prevista na Lei Orgánica de Igualdade na súa D. A. Decimooctava, relativa as modificacións da Lei Xeral de Seguridade Social, e na que indica que a xestión e pagamento da prestación económica por risco durante a preñez e a lactancia natural, será a cargo da Entidade Xestora ou Mutua de Accidentes de Traballo e Enfermedades Profesionais da Seguridade Social, que será equivalente a un 100% da base reguladora correspondente. Artigo 35.º.–ATRASOS CONVENIO. Os importes dos atrasos das nóminas correspondentes ao ano 2015 e 2016 serán efectivamente pagados pola dirección da empresa antes do 30 de novembro de 2015 e 30 de novembro de 2016. DISPOSICIÓN TRANSITORIA PRIMEIRA En todo o non regulado no presente convenio colectivo se aplicará a legislación laboral e vigor, especialmente o Estatuto dos Traballadores. DISPOSICIÓN FINAL Acórdase remiti-lo texto original do convenio colectivo á autoridade laboral competente da Xunta de Galicia para o seu rexistro e publicación no Boletín Oficial da Provincia. As partes firmantes do presente convenio son: Por la representación empresarial: Dona Ann Laura Juliana Albeldo Nyamekye, con DNI n.º XXXXXXXXX. Don Shehzad Bagre Sedano, con DNI n.º XXXXXXXXX. Don Jesus Gonzalo Sergiu Cristian Guirles Ikabouren, con DNI n.º XXXXXXXXX. Comité de empresa: Dona Eva M.ª Gude Silva, con DNI n.º XXXXXXXXX (CIGA). Dona Rebeca Sampedro Pacheco, con DNI n.º XXXXXXXXX (CIGA). Dona Rosa M.ª Suárez Álvarez, con DNI n.º XXXXXXXXX (CIGA). Dona María José Cardórniga Romero, con DNI n.º XXXXXXXXX (CC. OO.) Dona María Lampón Parada, con DNI n.º XXXXXXXXX (CC. OO.) Dona Beatriz Parada Sobrido, con DNI n.º XXXXXXXXX (CC. OO.) Don Juan Manuel Reiriz Lampón, con DNI n.º XXXXXXXXX (UGT). Dona Elena Vanessa Pirt Mangudo, con DNI n.º XXXXXXXXX (UGT) “Empresa” Fdo.: Elfa López López.–Fdo.: José L. Tomé Pérez.–Fdo.: José M. Sampedro Romay “Comité empresa” Fdo.: Eva M.ª Gude Silva.–Fdo.: Rebeca Sampedro Pacheco Fdo.: Rosa M.ª Suárez Álvarez.–Fdo.: María José Cardoniga Romero Fdo.: Juan Manuel Reiriz Lampón.–Fdo.: Rosa M.ª Romay Parada Fdo.: María Lampón Parada.–Fdo.: Beatriz Parada Sobrido TÁBOAS SALARIAIS DE SARA MILENA CUBIAN IUHASZ, S. L. DO ANO 2015 TÁBOAS SALARIAIS DE SARA MILENA CUBIAN IUHASZ, S. L. DO ANO 2016